Jakob Bering Cycling Nord Elite Team præsenterede tirsdag aften holdets nye hovednavn. Det er stortalentet Jakob Bering, som teamet henter hos de danske konkurrenter, Team Designa Køkken. - Han er et af Danmarks største talenter, så vi forventer os ham, og det er klart, at det er Jakob (red. Bering), som vi kommer til at satse på næste år som holdkaptajn, siger manager i Cycling Nord Elite Team, Jonas Mikkelsen. Med fra Designa Køkken kommer også Jesper Odgaard. Tilfreds manager I øvrigt er manager Jonas Mikkelsen meget tilfreds med holdet for 2009: - Jeg er utrolig stolt over det hold vi har fået bygget op til 2009, og jeg er sikker på, at vi vil overraske rigtig mange positivt næste år. Specielt er jeg meget tilfreds med, at vi har sikret os to af Danmark største cykeltalenter i form af Jakob Bering og Jesper Odgaard. Jakob Bering er kun er 19 år og allerede nu af mange betegnes han som et af de største talenter i dansk cykelsport. Og derfor mener jeg at vi har gjort et scoop ved at hente ham til holdet, da jeg ved at han har været en meget attraktiv rytter for de andre danske Continental hold. Samtidig har han kørt løb som Tour de Avenir , U-23ernes svar på Tour de France, hvor han var blandt de bedste på det danske landshold. Udover de to talenter skal der også lægges mærke til Søren Pughdal, Rasmus Damm og Dennis Jønnson, der alle tre tidligere har kørt på det danske Juniorlandshold. Og som med den rigtige seriøsitet kan udvikle sig til at blive nogle rigtig dygtige cykelryttere. Derudover er jeg også meget tilfreds med at Søren Petersen har valgt at forlænge med os, og han bliver dermed den eneste forgænger på holdet fra i år. Han har jo prøvet alt som cykelrytter, og er vel Danmarks mest rutinerede aktive cykelrytter. Vi har stadig et stykke op til de allerstørste hold i Danmark, men vi er på rette vej med dette hold, og vi skal nok komme til at være et frisk pust, og give de andre Continentale hold kamp til stregen. Drømmer Min drøm og mål for næste sæson, er at vi kommer med i Post Danmark Rundt, og at Jakob Bering skal køre VM for Danmark, slutter Jonas Mikkelsen. Cycling Nord Elite Team i 2009: Jakob Bering Jesper Odgaard Søren Pughdal Søren Petersen Jesper Laustsen Daniel Vestergaard Martin Hjørngaard Dennis Jønnson Rasmus Damm
Det nordjyske cykelhold Cycling Nord Elite Team ruster op til den kommende sæson, hvor holdet rykker en tak op og kører som Continentalhold.